حماس:

اسرائیل کے لیے امریکی امداد، دہشت گردی کی حمایت ہے

حماس کے ترجمان فوزی برھوم نے اسرائیل کے لیے امریکہ کی مالی اور فوجی امداد کو دہشت گردی کی کھلی حمایت کے مترادف قرار دیا ہے۔

خبر کا کوڈ: ۴۲۵۰۰۲

تاریخ: ۱۱ اسفند ۲۰۱۶ - ۱۵:۲۴

رسا نیوز ایجنسی کی رپورٹ کے مطابق، حماس کے ترجمان فوزی برھوم نے اپنے ایک بیان میں کہا ہے کہ اسرائیل کے لیے امریکہ کی مالی اور فوجی امداد ، نہ صرف فلسطینیوں بلکہ پورے خطے کے عوام کے خلاف اسرائیل کے مجرمانہ اقدامات کو چھپانے کی کوشش ہے۔

حماس کے ترجمان نے واضح کیا کہ امریکہ  کی مسلسل حمایت کے نتیجے میں اسرائیل کو فلسطینیوں کے خلاف مجرمانہ اقدامات جاری رکھنے اورعالمی قوانین پامال کرنے کی شہہ مل رہی ہے۔

قابل ذکر ہے کہ امریکی سینٹ نے آئندہ مالی سال کے بجٹ میں اسرائیل کے لیے تین اعشاریہ چارارب ڈالر کی رقم مختص کی ہے۔ علاوہ ازیں اسرائیل کے میزائل پروگرام کی تقویت کے لیے چھے ملین ڈالر الگ سے فراہم کیے جائیں گے۔/۹۸۸/ن۹۴۰